48. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 114871 της 6/11 Σεπτ. 1965 (ΦΕΚ Β' 591) Περί μετονομασίας Ιδιωτικών Σχολών Ραδιοηλεκτρολόγων εις Ανωτέρας Σχολάς Ηλεκτρονικών. Έχοντες υπ' όψει τας κειμένας περί Επαγγελματικής Εκπαιδεύσεως διατάξεις τας διατυπωθείσας προτάσεις εις το παρελθόν παρά της επί τούτω συσταθείσης Επιτροπής μελέτης θεμάτων της Τεχνικής Εκπαιδεύσεως, τας σχετικάς διατάξεις του συνταγέντος σχεδίου Νόμου περί Τεχνικής Εκπαιδεύσεως και το γεγονός ότι αι ήδη λειτουργούσαι Σχολαί Ραδιοηλεκτρολόγων παρέχουν τριετή μεταλυκειακήν (6ταξίου παλαιού Γυμνασίου) εκπαίδευσιν επί προγράμματος ευρυτέρας και ανωτέρας Τεχνικής στάθμης εις τον τομέα της Ηλεκτρονικής, αποφασίζομεν: 1.Πάσαι αι λειτουργούσαι Δημόσιαι ή ανεγνωρισμέναι υπό του καθ' ημάς Υπουργείου Ιδιωτικαί Σχολαί Ραδιοηλεκτρολόγων τριετούς μεταλυκειακής (6ταξίου Γυμνασίου) φοιτήσεως μετονομάζονται εις Ανωτέρας Σχολάς Ηλεκτρονικών, εφ' όσον πληρούν τους εξής όρους: α)Οι εγγραφόμενοι και φοιτώντες σπουδασταί να είναι κάτοχοι απολυτηρίου Λυκείου ή εξαταξίου Γυμνασίου ή ισοτίμου τούτοις Σχολείων της Ημεδαπής ή Αλλοδαπής. β)Η φοίτησις να είναι τουλάχιστον τριετής. γ)"Το διδακτικόν προσωπικόν αποτελείται από τους καθηγητάς και Επιμελητάς. Το προσωπικόν προσλαμβάνεται υπό των Σχολών μετά προηγουμένην έγκρισιν του Υπουργείου Εθνικής Παιδείας και Θρησκευμάτων. Ως καθηγηταί προσλαμβάνονται οι κεκτημένοι πτυχίον της Φυσικής ή Μαθηματικής Σχολής Πανεπιστημίων ή Ανωτάτης Σχολής Μηχανολόγων - Ηλεκτρολόγων ή Ηλεκτρονικών της Ημεδαπής ή Αλλοδαπής και με αποδεδειγμένην πενταετή διδακτικήν πείραν ή ευδόκιμον άσκησιν του επαγγέλματός των, προτιμωμένων των εχόντων διδακτορικόν δίπλωμα, ως Επιμεληταί οι κεκτημένοι πτυχίον Ανωτάτης Σχολής της ημεδαπής ή αλλοδαπής της ειδικότητος του μαθήματος το οποίον θα διδάξουν ή πτυχίον Ανωτέρας Ηλεκτρονικής Σχολής και υπερπενταετή τουλάχιστον Εργαστηριακήν πείραν". Η περίπτ. γ' αντικατεστάθη ως άνω δια του εδαφ. α' της παρ. 4 άρθρ. 2 Ν.Δ. 4564/1966 (κατωτ. αριθ. 51). 2.Προσωρινώς θέλει εφαρμόζεται το υπάρχον ωρολόγιον και αναλυτικόν πρόγραμμα μαθημάτων μέχρι συντάξεως του οριστικού προγράμματος διδασκαλίας όπερ δέον να συνταγή εντός ενός μηνός παρά του Υπουργείου. 3."Αι επί πτυχίω εξετάσεις ενεργούνται ενώπιον 6μελούς εξεταστικής Επιτροπής οριζομένης δι' αποφάσεως του Υπουργού Εθνικής Παιδείας και Θρησκευμάτων και αποτελουμένης εξ ενός Καθηγητού της Φυσικής ή Μαθηματικής Σχολής των Πανεπιστημίων Αθηνών ή Θεσσαλονίκης, τριών πτυχιούχων Ανωτάτης Σχολής Μηχανολόγων - Ηλεκτρολόγων ή Ηλεκτρονικών της Ημεδαπής ή Αλλοδαπής και ενός Ανωτέρου Υπαλλήλου της Γενικής Διευθύνσεως Επαγγελματικής Εκπαιδεύσεως του Υπουργείου Εθνικής Παιδείας. Εις την Επιτροπήν μετέχει και είς Καθηγητής της Σχολής προτεινόμενος υπό ταύτης άνευ δικαιώματος βαθμολογίας. Εις την Επιτροπήν παραπέμπονται απ' ευθείας οι κανονικώς φοιτήσαντες εις την τελευταίαν Σχολικήν περίοδον. Τα πτυχία εκδίδονται παρά της αρμοδίας Υπηρεσίας του Υπουργείου Εθνικής Παιδείας και Θρησκευμάτων και αποτελούν τον νόμιμον τίτλον σπουδών του κατόχου των". Η παρ. 3 αντικατεστάθη ως άνω δια του εδαφ. β' της παρ. 4 άρθρ. 2 Ν.Δ. 4564/1966 (κατωτ. αριθ. 51). 4.Ως προς τα λοιπά θέματα λειτουργίας των Σχολών τούτων (φοίτησις, εγγραφή, προαγωγικαί εξετάσεις κλπ.) εξακολουθούν ισχύουσαι αι περί αυτών Υπουργικαί αποφάσεις ειδικοί κανονισμοί και λοιπαί σχετικαί διατάξεις. Η παρούσα δημοσιευθήτω δια της Εφημερίδος της Κυβερνήσεως. 